Kosova olimpiskajās spēlēs

Kosova olimpiskajās spēlēs piedalās kopš 2016. gada Riodežaneiro vasaras olimpiskajām spēlēm. Savukārt ziemas olimpiskajās spēlēs tā pirmo reizi startēja 2018. gadā Phjončhanā. Kosova ir viena no jaunākajām valstīm, kas startē olimpiskajās spēlēs. Līdz 2016. gadam Kosovas sportisti galvenokārt startēja Dienvidslāvijas (1920 — 1992), Serbijas un Melnkalnes (1996 — 2006) un Serbijas (2008 — 2012) valstu sastāvā.

Kosova līdz šim ieguvusi piecas olimpiskās medaļas — trīs no tām zelta un vienu sudraba un bronzas. Pirmo medaļu Kosova izcīnīja 2016. gada Riodežaneiro spēlēs, kas tā debitēja. Šo medaļu ieguva džudiste Majlinda Kelmendi.

 Vēsture 
No 1920. gada vasaras olimpiskajām spēlēm līdz 1992. gada ziemas olimpiskajām spēlēm Kosovas sportisti galvenokārt startēja Dienvidslāvijas komandas sastāvā. Trīs Kosovā dzimušie Dienvidslāvijas futbolisti — Milutins Šoškičs, Fahrudins Jusufi un Vladimirs Durkovičs — 1960. gada Romas vasaras olimpiskām spēlēm izcīnīja zelta medaļu futbolā Dienvidslāvijas futbola izlases sastāvā. 1984. gada Losandželosas vasaras olimpiskajās spēlēs bokseris Azizs Salihu kļuva par pirmo individuālo sportistu no Kosovas, kurš izcīnīja olimpisko medaļu. Viņš smagajā svarā, virs 91 kg, boksā izcīnīja bronzas medaļu.

Pēc Dienvidslāvijas sabrukuma, 1992. gadā tika izveidota Kosovas Olimpiskā komiteja. No 1996. gada vasaras olimpiskajām spēlēm līdz 2006. gada ziemas olimpiskajām spēlēm Kosovas sportisti, kuri bija serbu tautības, varēja startēt Serbijas un Melnkalnes komandas sastāvā. Kosovas parlaments 2008. gada 17. februārī pasludināja neatkarību no Serbijas. Kosovas džudiste Majlinda Kelmendi jau 2012. gada Londonas vasaras olimpiskajās spēlēs vēlējās startēt zem Kosovas karoga. Taču Starptautiskā Olimpiskā komiteja tolaik neatzina Kosovas Olimpisko komiteju un Majlindai Kelmendi liedza pārstāvēt Kosovu. Starptautiskā Olimpiskā komiteja norādīja, ka viņa var startēt kā neatkarīga sportiste. Serbijas Olimpiskā komiteja, savukārt aicināja visus Kosovas sportistus pievienoties Serbijas komandai. Kelmendi izvēlējās pārstāvēt Albāniju kamēr Kosovas serbu sportisti startēja Serbijas sastāvā.

2013. gada aprīlī starp Serbijas un Kosovas valdībām tika noslēgts Briseles nolīgums. 2014. gada 22. oktobrī Kosova tika atzīta par Starptautiskās Olimpiskās komitejas pagaidu locekli, un 9. decembrī tā kļuva par pilntiesīgu locekli. Tajā brīdī Kosova vēl nebija Apvienoto Nāciju Organizācijas locekle vai novērotāja, bet 112 no 193 ANO dalībvalstīm to bija atzinusi par suverēnu valsti. Pēc tam tika paziņots, ka Eiropas čempione džudo 2013. un 2014. gadā Majlinda Kelmendi būs pirmā Kosovas pārstāvošā sportiste, kas nesīs Kosovas valsts karogu olimpisko spēļu atklāšanas ceremonijā.

Serbija protestēja pret Kosovas uzņemšanu Starptautiskajā Olimpiskajā komitejā, jo tā oficiāli apgalvo, ka Kosova ir Serbijas autonoma province. Atsevišķi Kosovas sportisti, etniskie serbi, piemēram, volejboliste Milena Rašiča un basketbolists Marko Simonovičs, nolēma turpināt pārstāvēt Serbiju 2016. gada Riodežaneiro vasaras olimpiskajās spēlēs.

 Sportisti vasaras olimpiskajās spēlēs 
Paskaidrojumi
 #  Sportistu skaits #•  Sportists(-i) startēja vairākos sporta veidos —  Sportisti nestartēja  Nebija iekļauts olimpisko spēļu programmā

 Sportistu skaits 
  2016 Vīrieši  3  Sievietes  5 Kopā  8 Sporta veidi  5

 Sadalījums pa vasaras olimpiskajiem sporta veidiem 
 Sporta veids  2016 23px Džudo  2 23px Peldēšana  2 23px Riteņbraukšana  1 23px Šaušana   1 23px Vieglatlētika  2 
 Sportisti ziemas olimpiskajās spēlēs 
Paskaidrojumi
 #  Sportistu skaits #•  Sportists(-i) startēja vairākos sporta veidos —  Sportisti nestartēja  Nebija iekļauts olimpisko spēļu programmā

 Sportistu skaits 
  2018 Vīrieši  1  Sievietes  — Kopā  1 Sporta veidi  1

 Sadalījums pa ziemas olimpiskajiem sporta veidiem 
 Sporta veids  2018 23px Kalnu slēpošana  1

 Medaļu tabulas 

 Vasaras olimpiskajās spēles 
SpēlesZeltsSudrabsBronzaKopāRangs  2016 Riodežaneiro  1  —  —  1  54  2020 Tokija  2  —  —  2  42  2024 Parīze  —  1  1  2  - Kopā  3  1  1  5  84

 Ziemas olimpiskajās spēles 
SpēlesZeltsSudrabsBronzaKopāRangs  2018 Phjončhana  —  —  —  0  —  2022 Pekina  —  —  —  0  — Kopā  0  0  0  0  —

 Medaļas pa vasaras sporta veidiem 
Sporta veidsZeltsSudrabsBronzaKopā 23px Džudo  3  1  1  5 Kopā  3  1  1  5

 Medaļām bagātākie sportisti 

Šajā tabulā apkopoti tikai tie sportisti, kas pēc Starptautiskās olimpiskās komitejas datiem pārstāvot Kosovu izcīnījuši olimpiskās medaļas.

 Sportists  Sporta veids  Spēles Gadi DzimumsZeltsSudrabsBronza Kopā   Džudo  23px  Vasaras  2016—2024  Sieviete  1  1  —  2

 Karognesēji 

Kipras sportisti, kas nesuši valsts karogu olimpisko spēļu atklāšanas ceremonijā.

 Vasaras olimpiskās spēles 
  2020 Tokija — 23px Akils Ģakova un 23px Majlinda Kelmendi
  2016 Riodežaneiro — 23px Majlinda Kelmendi

 Ziemas olimpiskās spēles 
  2022 Pekina — 23px Albins Tahiri
  2018 Phjončhana — 23px Albins Tahiri

 Atsauces 

 Ārējās saites 




*
Kategorija:Valstis olimpiskajās spēlēs